**O. P. Jindalin globaaliyliopisto** (engl. *O. P. Jindal Global University*, lyhennys **JGU**) on Intian Haryanan osavaltion Sonipatissa toimiva yksityinen yliopisto (en:Deemed university). JGU:n yliopistokampus sijaitsee New Delhin suurkaupunkialueen pohjoispuolella, noin 38 kilometriä New Delhin keskustasta pohjoiseen. Vuonna 2009 perustettu yliopisto on nimetty edesmenneen Om Prakash Jindalin (1930–2005), terästeollisuudella (Jindal Steel and Power) miljardööriksi nousseen teollisuusmiehen ja poliitikon muistoksi. Hän menehtyi helikopterionnettomuudessa vuonna 2005.

Nuori yliopisto tähtää kansainvälisen tason yliopistoksi ja siihen, että yhdeksää opiskelijaa kohden olisi yksi henkilökunnan jäsen. Opiskelijoita on runsas 9 000. Henkilökuntaa runsas 1 000, joista yli 100 on kouluttautunut kansainvälisissä top-200:n yliopistoissa.

Oppilaitoksen mainetta korostava (painoarvo 40%) QS World University Rankings sijoitti JGU:n listansa sijaluokkaan 651-700 (2023). Tämä tarkoitti, että JGU oli tässä luokittelussa korkeatasoisin intialainen yksityinen yliopisto ja yleisesti jaetulla 16. sijalla intialaisista korkeakouluista (2023). Toinen brittiläinen yliopistovertailu, (Times Higher Education, THE) sijoitti JGU:n vertailemiensa yliopistojen sijaluokkaan 601–800 vaikutuksen perusteella (Impact Ranking 2022), mutta kokonaispisteissä (World University Rankings 2022) sitä ei listattu. JGU-yliopistossa ei ole laaja-alaista luonnontieteen eikä lääketieteellistä koulutusta eikä tehdä näiden alojen tutkimustyötä, mikä vaikuttaa JGU:n sijoituksiin yliopistovertailuissa. Intian kansallisessa korkeakoulujen paremmuusluokittelusta (NIRF) JGU:ta ei löydy vuonna 2022. Myös verkkonäkyvyyttä korostava espanjalainen Webometrics-yliopistolistaus (1/2022) antoi O. P. Jindalin globaaliyliopistolle varsin alhaisen sijoituksen: vasta maailmanlistansa sijan 5 890, ja Intian yliopistojen sijan 348.

Nuori O. P. Jindalin globaaliyliopisto on valittu Intian kärkiyliopistojen kansainvälistymiseksi käynnistetyn Institution of Eminence -ohjelman piiriin.

Lähteet
-------

1. 1 2  Contact Us O. P. Jindal Global University (JGU), jgu.edu.in. Viitattu 26.7.2022. (englanniksi)
2. 1 2 3 4  About Us O. P. Jindal Global University (JGU), jgu.edu.in. Viitattu 26.7.2022. (englanniksi)
3. 1 2  Anuj Tiwari: The Inspiring Journey Of O P Jindal: The Man Who Talked To Machines *indiatimes.com*.  9.10.2021. Viitattu 26.7.2022. (englanniksi)
4. ↑  QS World University Rankings 2023: Top global universities (Location: India) *topuniversities.com*. Viitattu 26.7.2022. (englanniksi)
5. ↑  QS World University Rankings 2023: 7 new entries from India, 3 varsities rule top spots for eleventh year straight *indiatoday.in*.  10.6.2022. Viitattu 23.7.2022. (englanniksi)
6. ↑  O.P. Jindal Global University *timeshighereducation.com*. Viitattu 26.7.2022. (englanniksi)
7. ↑  India Rankings 2022: Overall (Intian kansallinen yliopistoranking 2022) National Institutional Ranking Framework (NIRF), Ministry of Human Resource Development, Government of India; nirfindia.org. Viitattu 26.7.2022. (englanniksi)
8. ↑  Webometrics Ranking of World Universities: India (espanjalaisen tutkimuskeskus Consejo Superior de Investigaciones Científicas (CSIC):n yliopistolistaus)  January 2022. Cybermetrics Lab/ CSIC, webometrics.info. Viitattu 23.7.2022. (englanniksi)
9. ↑  Arkistoitu kopioInstitute of Eminence  18.1.2021 (päivitetty). Ministry of Education (of India), education.gov.in.  Arkistoitu 23.4.2021. Viitattu 26.7.2022. (englanniksi)

Aiheesta muualla
----------------

* O. P. Jindal Global University (kotisivusto) (englanniksi) (jgu.edu.in)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:O. P. Jindal Global University 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |